CELEX: E2013C0258
Language: bg
Date: 2013-06-25 00:00:00
Title: Решение на Надзорния орган на ЕАСТ № 258A/13/COL от 25 юни 2013 година за приемане на искане за дерогация на основание на член 6, параграф 2, буква а) от акта, посочен в точка 13в от глава I от приложение XIII към Споразумението за Европейското икономическо пространство ( Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари ), за разрешаване на превоза на опасни отпадъци, посочен в член 12 от Наредба № 384 на Норвегия от 1 април 2009 г. относно вътрешния превоз на опасни товари ( Forskrift om landtransport av farlig gods , „Наредбата на Норвегия“ ), доколкото превозвачът разполага с консултант по безопасността съгласно ADR и доколкото лицата, които извършват манипулации с опасни отпадъци и превозват опасни отпадъци, преминават специално обучение, преди да получат разрешение да извършват тези дейности

28.11.2013   
            
            
               BG
            
            
               Официален вестник на Европейския съюз
            
            
               L 317/38
            
         РЕШЕНИЕ НА НАДЗОРНИЯ ОРГАН НА ЕАСТ
   № 258A/13/COL
   от 25 юни 2013 година
   за приемане на искане за дерогация на основание на член 6, параграф 2, буква а) от акта, посочен в точка 13в от глава I от приложение XIII към Споразумението за Европейското икономическо пространство (Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари), за разрешаване на превоза на опасни отпадъци, посочен в член 12 от Наредба № 384 на Норвегия от 1 април 2009 г. относно вътрешния превоз на опасни товари (Forskrift om landtransport av farlig gods, „Наредбата на Норвегия“), доколкото превозвачът разполага с консултант по безопасността съгласно ADR и доколкото лицата, които извършват манипулации с опасни отпадъци и превозват опасни отпадъци, преминават специално обучение, преди да получат разрешение да извършват тези дейности
   НАДЗОРНИЯТ ОРГАН НА ЕАСТ,
   като взе предвид акта, посочен в точка 13в от глава I от приложение XIII към Споразумението за ЕИП,
   
      Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари (наричана по-нататък „актът“),
   адаптирана със Споразумението за ЕИП чрез Протокол 1 към него,
   като взе предвид член 9 от акта и решения № 3/12/SC и 4/12/SC на Постоянния комитет,
   като взе предвид Решение № 88/13/COL на Надзорния орган на ЕАСТ от 27 февруари 2013 г. (док. № 661691) за представяне на Транспортния комитет на ЕАСТ на проект на мерките, които трябва да се вземат от Надзорния орган на ЕАСТ с оглед на искането на Норвегия, и за предоставяне на правомощия на компетентния член на колегията да приеме окончателното решение, ако Транспортният комитет на ЕАСТ одобри проекта на решение с единодушие,
   като има предвид, че:
   Норвежкото правителство чрез писмо до Органа от 17 октомври 2011 г. (док. № 611939) поиска четири дерогации, както и разрешение за ограничителна мярка на основание на член 6, параграф 2, буква а) и член 5, параграф 2 от акта. В искането се пояснява, че дерогациите представляват настоящи разпоредби на националния правен ред, както е посочено в членове 12, 13, 16, 21 и 28 на Наредбата на Норвегия.
   В съобщение от 24 август 2012 г. норвежкото правителство уведоми Органа за оттеглянето на член 21 от Наредбата на Норвегия (пиротехническо аварийно-спасително оборудване) от искането за дерогации.
   В съответствие с член 9 от Директива 2008/68 и решения № 3/12/SC и 4/12/SC на Постоянния комитет на 5 октомври 2012 г. Органът представи първи проект на мерките, които следва да бъдат предприети от Транспортния комитет на ЕАСТ (наричан по-нататък „Комитетът“, док. № 648711 и 643174).
   Този проект на мерки се основава на доклад за оценка на риска от 14 юни 2012 г., чието изготвяне Органът възложи на Det Norske Veritas (DNV) (док. № 640432).
   На 8 ноември 2012 г. беше свикано заседание на Комитета, на което беше обсъден първият проект на мерки (док. № 652659, протоколи от заседанието).
   С писмо от 26 ноември 2012 г. (док. № 654691) норвежкото правителство оттегли член 13 (летищна цистерна), член 16 (предпазен клапан) и член 28 (транспортни единици EX/II/III) от искането си за дерогации, като в същото време запази своето искане за дерогация по отношение на член 12 (транспорт на опасни отпадъци).
   Съответно оставащото искане за дерогация съгласно член 6, параграф 2, буква а) от акта се отнася до член 12 от Наредбата на Норвегия за разрешаване на превоза на опасни отпадъци в Норвегия. Разпоредбата гласи:
   
      „Член 12 — Превоз на опасни отпадъци
      1.   При транспортирането на опасни стоки с тегло до 500 kg нето на транспортна единица/жп вагон, класифицирани като опасни отпадъци съгласно нормативната уредба за отпадъците, се прилагат единствено изискванията съгласно ADR и RID за опаковането, цистерните, маркирането, смесеното опаковане и транспортните документи.
      2.   При събирането на течни отпадъци, доставени в бидони, кутии и т.н., могат да се използват външни опаковки като одобрени от ООН барабани, твърда IBC или големи опаковки. Остатъци от лепило, боя, разтвори на смола или подобни вещества в опаковки до 10 литра могат да бъдат транспортирани на палети с подпори за палети, ако са подходящо обезопасени срещу течове.
      3.   Опасни отпадъци от домакинствата могат да се транспортират в специални кутии с обезопасени капаци. На такива кутии може да бъде отбелязано „опасни отпадъци“. Изискванията съгласно ADR/RID относно смесеното опаковане не е необходимо да бъдат изпълнени, ако са предприети достатъчни мерки за предотвратяване на опасни реакции.
      4.   Като транспортен документ може да бъде използван формуляр за деклариране в съответствие с нормативната уредба за отпадъците.“
   
   Във връзка с това проектомерките, представени на Комитета на 5 октомври 2012 г., са формулирани, както следва:
   
      „[И]скането за дерогация във връзка с член 12 от Наредбата на Норвегия относно превоза на опасни отпадъци следва да бъде приета, доколкото превозвачът разполага с консултант по безопасността съгласно ADR и когато водачите притежават разширено свидетелство за управление на превозно средство за категория C или D. За останалите случаи искането за дерогация се отхвърля.“
   
   В писмото си от 26 ноември 2012 г. норвежкото правителство отбеляза следното:
   
      „Член 12 — Превоз на опасни отпадъци
      Норвежкото правителство поддържа своето искане пред Органа за национална дерогация във връзка с този член, с някои промени.
      Норвегия би желала да посочи, че разширеното свидетелство за управление на превозно средство за водачи на превозни средства (категория C или D) не е от значение за безопасността на превоза на опасни товари.
      Дерогацията ще обхваща единствено ADR. В допълнение превозвачите трябва да имат консултант по безопасността съгласно ADR/RID. Хората, които извършват манипулации с опасни отпадъци и превозват опасни отпадъци, трябва да преминат специално обучение, преди да могат да получат разрешение.“
   
   След отправено искане от Органа Норвежкото правителство предостави с електронно писмо от 13 декември 2012 г. (док. № 656664) следните разяснения по отношение на предложените изменения:
   „Това алтернативно предложение относно изискванията за обучение ще бъде ограничено единствено до автомобилния транспорт и предполага, че водачите на превозни средства за превоз на опасни товари трябва да бъдат обучени по отношение на:
   
               —
            
            
               Общите изисквания за превоз на опасни отпадъци
            
         
               —
            
            
               Основните видове опасности, включително тяхното маркиране и етикетиране
            
         
               —
            
            
               Превантивните мерки и мерките за безопасност, подходящи за различните видове опасности
            
         
               —
            
            
               Безопасното товарене, разтоварване и превоз на опасни отпадъци
            
         
               —
            
            
               Целта и начина на действие на техническото оборудване на превозните средства
            
         
               —
            
            
               Основната информация за свеждане до минимум на вероятността от възникване на инцидент
            
         
               —
            
            
               Процедурите за реагиране при спешни ситуации, включително мерките, които могат да се окажат необходими за тяхната собствена безопасност и за безопасността на обществото и на околната среда в случай на инцидент
            
         
               —
            
            
               Осведомеността по въпросите на сигурността
            
         Документацията по полученото от водачите обучение се съхранява от работодателя и се предоставя на водача или на компетентния орган при поискване.
   Точната формулировка на преразгледания член 12 все още не е напълно готова, но предложението съдържа съществената част от изменената наредба.“
   На 16 януари 2013 г. (док. 659861) DNV изразиха становище, че според тях мерките, предложени от норвежкото правителството относно специалното обучение на водачите, са по-целесъобразни, отколкото първоначалното предложение на DNV за свидетелства за управление на превозно средство от категория C или D.
   На 18 януари 2013 г. и на 1 февруари 2013 г. (док. № 659983 и № 661423) норвежкото правителство отново измени своето предложение относно изискванията за обучение по следния начин:
   
      „Правилата, регулиращи превоза на опасни товари при преминаване през тунели и подходящите мерки за намаляване на риска и дейности за спешно реагиране за този превоз.“
   
   
      „Продължителността на обучението е най-малко 6 учебни единици. Получените записи от обучението на водачите се съхраняват от работодателя и се предоставят на водача или на компетентния орган при поискване.“
   
   На 27 февруари 2013 г. Органът реши да представи на Комитета изменени проектомерки, които да бъдат предприети от Органа по отношение на оставащото искане на Норвегия за дерогация на основание на член 6, параграф 2, буква а) от акта относно превоза на опасни отпадъци (Решение № 88/13/COL); и да предостави правомощия на компетентния член на колегията да приеме окончателното решение, ако Комитетът одобри проектомерките с единодушие.
   С електронни съобщения съответно от 1 и 13 март 2013 г. членовете на Транспортния комитет на ЕАСТ единодушно одобриха тези проектомерки (док. № 666005, 665893 и 664435).
   С оглед на това Органът може да удовлетвори оставащото искане на Норвегия за дерогация на основание на член 6, параграф 2, буква а) от акта,
   ПРИЕ НАСТОЯЩОТО РЕШЕНИЕ:
   Член 1
   Искането за дерогация, представляваща член 12 от Наредбата на Норвегия относно превоза на опасни отпадъци, подадено на основание на член 6, параграф 2, буква а) от акта, в който се посочва, че „при условие че безопасността не се излага на риск, държавите членки могат да поискат дерогации от приложение I, раздел I.1…“, а именно приложението, съдържащо Европейската спогодба за международен превоз на опасни товари по шосе (Спогодба ADR), следва да бъде прието, доколкото превозвачът разполага с консултант по безопасността съгласно ADR и доколкото лицата, които извършват манипулации с опасни отпадъци и превозват опасни отпадъци, преминават специално обучение, преди да получат разрешение да извършват тези дейности. (1)
   
   Водачите на превозни средства, превозващи опасни товари, трябва да бъдат обучени за:
   
               —
            
            
               Общите изисквания за превоз на опасни отпадъци
            
         
               —
            
            
               Основните видове опасности, включително тяхното маркиране и етикетиране
            
         
               —
            
            
               Превантивните мерки и мерките за безопасност, подходящи за различните видове опасности
            
         
               —
            
            
               Безопасното товарене, разтоварване и превоз на опасни отпадъци
            
         
               —
            
            
               Целта и начина на действие на техническото оборудване на превозните средства
            
         
               —
            
            
               Основната информация за свеждане до минимум на вероятността от възникване на инцидент
            
         
               —
            
            
               Процедурите за реагиране при спешни ситуации, включително мерките, които могат да се окажат полезни за тяхната собствена безопасност и за безопасността на обществото и на околната среда в случай на инцидент
            
         
               —
            
            
               Правилата, регулиращи превоза на опасни товари при преминаване през тунели и подходящите мерки за намаляване на риска и дейности за спешно реагиране за този вид превоз
            
         
               —
            
            
               Осведомеността по въпросите на сигурността
            
         Продължителността на обучението е най-малко 6 учебни единици. Документацията по полученото от водачите обучение се съхранява от работодателя и се предоставя на водача или на компетентния орган при поискване.
   Член 2
   Дерогацията, посочена в член 1 от настоящото решение, изтича на 26 септември 2015 г.
   Член 3
   Дерогацията, посочена в член 1 от настоящото решение, се публикува в раздела за ЕИП на Официален вестник на Европейския съюз и в притурката за ЕИП към него съгласно точка 6 от Протокол 1 към Споразумението за ЕИП.
   Член 4
   Адресат на настоящото решение е Кралство Норвегия и влиза в сила след нотифицирането на тази държава.
   Член 5
   За автентичен се счита текстът на настоящото решение на английски език.
   
      Съставено в Брюксел на 25 юни 2013 година.
      
         
            За Надзорния орган на ЕАСТ
         
         Sverrir Haukur GUNNLAUGSSON
         
            Член на колегията
         
         Xavier LEWIS
         
            Директор
         
      
   
   
      (1)  Член 12 не се прилага единствено за автомобилния транспорт.